ᱨᱟᱭᱢᱚᱱᱟ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ

ᱨᱟᱭᱢᱚᱱᱟ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ (English: Raimona National Park) ᱫᱚ ᱦᱩᱭᱩᱜ ᱠᱟᱱᱟ ᱟᱥᱟᱢ ᱨᱮᱭᱟᱜ ᱛᱩᱨᱩᱭᱟᱜ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ ᱾ ᱒᱐᱒᱑ ᱥᱟᱞᱮ ᱐᱙ ᱡᱩᱱ ᱢᱟᱦᱤᱛ ᱨᱮ ᱯᱟᱹᱦᱤᱞᱟᱜ ᱱᱚᱶᱟ ᱵᱟᱧᱪᱟᱣᱟᱜ ᱵᱤᱨ ᱡᱟᱜᱟ 'FRW.02/2021/27 dtd. 08th June, 2021' ᱮᱞᱮᱞ ᱨᱮᱭᱟᱜ ᱢᱤᱫ Gazette ᱟᱹᱪᱩ ᱥᱟᱠᱟᱢ ᱛᱟᱞᱟᱛᱮ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ ᱞᱮᱠᱟᱛᱮ ᱠᱚ ᱪᱷᱟᱹᱴᱤᱭᱟᱹᱨ ᱠᱮᱫᱟ ᱾ ᱱᱚᱶᱟ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ ᱫᱚ ᱠᱚᱠᱨᱟᱡᱷᱟᱨ ᱦᱚᱱᱚᱛ ᱨᱮᱭᱟᱜ ᱜᱚᱥᱟᱸᱭᱜᱟᱶ ᱢᱚᱦᱚᱠᱩᱢᱟ ᱠᱚᱪᱩᱜᱟᱶ ᱵᱤᱨ ᱰᱤᱵᱤᱡᱚᱱ ᱨᱮ ᱯᱟᱲᱟᱜ ᱠᱟᱱᱟ। ᱱᱚᱶᱟ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ ᱫᱚ ᱟᱭᱢᱟ ᱞᱮᱠᱟᱱ ᱡᱤᱵᱽ ᱡᱤᱭᱟᱹᱞᱤ ᱟᱨ ᱫᱟᱨᱮ ᱱᱟᱹᱬᱤ ᱛᱮ ᱥᱟᱡᱟᱣᱟᱠᱟᱱᱟ ᱾ ᱱᱚᱶᱟ ᱡᱟᱹᱛᱤᱭᱟᱹᱨᱤ ᱵᱤᱨ ᱵᱟᱜᱽᱣᱟᱱ ᱫᱚ ᱥᱚᱱᱟ ᱵᱚᱨᱚᱱ ᱜᱟᱹᱬᱤ ᱞᱟᱹᱜᱤᱫ ᱧᱩᱛᱩᱢᱟᱱ ᱜᱮᱭᱟ। ᱡᱤᱣ ᱵᱷᱮᱱᱮᱜᱟᱨ ᱨᱟᱹᱭᱢᱟᱱᱟ ᱡᱟᱹᱛᱭᱨᱤᱭᱟᱹ ᱵᱟᱜᱽᱣᱟᱱ ᱨᱮᱱ ᱢᱟᱨᱟᱝ ᱟᱠᱚᱨᱥᱚᱱ ᱫᱚ ᱦᱩᱭᱩᱜ ᱠᱟᱱᱟ ᱥᱚᱱᱟᱞᱤ ᱦᱟᱹᱬᱩ ᱟᱨ ᱱᱩᱠᱩ ᱦᱟᱹᱬᱩ ᱜᱮ ᱵᱚᱰᱚᱞᱮᱱᱰ ᱨᱮᱱ ᱥᱩᱵᱦᱟᱝᱠᱚᱨ ᱠᱚ ᱵᱤᱠᱟᱹᱣ ᱟᱠᱟᱱᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱱᱚᱶᱟ ᱵᱟᱜᱽᱣᱟᱱ ᱨᱮ ᱢᱮᱱᱟᱜ ᱠᱚᱣᱟ ᱮᱥᱤᱭᱟᱱ ᱦᱟᱹᱛᱤ, ᱱᱟᱦᱚᱨᱯᱷᱩᱴᱩᱠᱤ ᱰᱮᱜᱽᱨᱟ, ᱜᱚᱫᱷᱟ ᱴᱤᱠᱟᱹᱜ ᱰᱮᱜᱽᱨᱟ, ᱢᱤᱛᱷᱩᱱ, ᱵᱤᱨ ᱠᱟᱰᱟ, ᱫᱷᱚᱱᱮᱥ ᱪᱮᱬᱮ, ᱑᱕᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱡᱟᱹᱛ ᱨᱮᱱ ᱯᱤᱲᱤᱡᱟᱝ, ᱑᱗᱐ ᱠᱷᱚᱱ ᱦᱚᱸ ᱵᱟᱹᱲᱛᱤ ᱡᱟᱹᱛ ᱨᱮᱱ ᱪᱮᱬᱮ, ᱓᱘᱐ ᱠᱷᱚᱱ ᱵᱟᱹᱲᱛᱤ ᱫᱟᱨᱮ ᱱᱟᱹᱬᱤ ᱟᱨ ᱚᱨᱠᱤᱰ ᱧᱟᱢᱚᱜ-ᱟ᱾ ᱪᱤᱛᱟᱹᱨ ᱵᱷᱤᱛ ᱥᱟᱹᱠᱷᱭᱟᱹᱛ